Kwo (Acoli Sonnet)
Kwo, I dugu tek calo cura
Kun con ongo piri tek cal labac
Ma pwod atidi onongo piri tek calo muyeme akura
Ento tin dong I weko ajony calo bongo ma ki goyo kip ac
Wiya wor calo ocwak
Ma no piny wor calo koko pa muduku
Tam tek calo pitu lupwur awak
Tipu na rweny mot mot calo mac oduku
Kare mukene twora pa latungtwe
Poko ka nyako onyo lacoo tek.
Ento mega oketa twon lakalatwe
Can oweko dyankala oling litik calo dyankal pa latek
Kwo, pingo itera ma rac calo akwali akwala?
Tin dong I pat ki ngo ma yang apiiro ma pwud atidi ni
OJOK PHILLIP AWANY 27TH DECEMBER 2013